**Felnőtteknek szóló Kárpát-medencei népmesemondó versenyt hirdet a Hagyományok Háza**

**Másodszor hirdeti meg a Hagyományok Háza Hencidától Boncidáig… című, határokon és generációkon átívelő, felnőtteknek szóló népmesemondó versenyét. Az élőszavas mesemondó versenyre december 31-ig várják a jelentkezéseket.**

Napjaink mesemondó-versenyeinek többségét nem az élőszavas mesemondás, hanem a sokszor irodalmi stílusban átírt  szövegek betanulása, majd felmondása jellemzi. A Hagyományok Háza a most meghirdetett, felnőtteknek szóló népmesemondó versenyére azokat a jelentkezőket várják, akik improvizatív módon, élőszóban adják elő a mesét.

A verseny minden, 18 év feletti korosztály számára nyitott, mindazok jelentkezését várják, akik gyakorlott, vagy kezdő mesemondók és élőszóban, improvizatív módon tudnak magyar népmesét mesélni.

Jelentkezni 2019. december 31-ig lehet a Hagyományok Háza honlapján közzétett jelentkezési lap kitöltésével. A verseny fordulóit 2020-ban tartják.

<https://hagyomanyokhaza.hu/hu/node/3954>